**Ministru kabineta noteikumu projekta “Grozījumi Ministru kabineta 2015. gada 14. aprīļa noteikumos Nr. 182 “Noteikumi par higiēnas prasībām tetovēšanas un pīrsinga pakalpojumu sniegšanai un speciālajām prasībām tetovēšanas līdzekļiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Projekta mērķis ir mazināt infekciju slimību t.sk. vīrushepatītu B un C saslimšanas risku un nodrošināt drošākus tetovēšanas, pīrsinga un mikropigmentācijas pakalpojumus patērētājiem, ierobežot nekvalitatīvu instrumentu apstrādes ierīču izmantošanu. Projekts stājas spēkā nākamajā dienā pēc to publicēšanas Latvijas Republikas oficiālajā izdevumā “Latvijas Vēstnesis”, izņemot Projekta 5. punktā iekļautās prasības par tīrīšanas, dezinfekcijas un sterilizācijas plānā iekļaujamo informāciju, kā arī 25.1 un 28.1 punktu, kas stājas spēkā 2019. gada 1.oktobrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Projekts izstrādāts, pamatojoties uz Epidemioloģiskās drošības likuma (turpmāk – Likums) 38.1 panta pirmo un trešo daļu, Patērētāju tiesību aizsardzības likuma 21. panta pirmo daļu un Preču un pakalpojumu drošuma likuma 8.1 pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta noteikumu projekts *"Grozījumi Ministru kabineta 2015. gada 14. aprīļa noteikumos Nr. 182 "Noteikumi par higiēnas prasībām tetovēšanas un pīrsinga pakalpojumu sniegšanai un speciālajām prasībām tetovēšanas līdzekļiem""* (turpmāk – Projekts) izstrādāts, jo:- Veselības ministrija precizējot un papildinot higiēnas prasības skaistumkopšanas pakalpojumu sniedzējiem, kas noteiktas Ministru kabineta 2018.gada 9. oktobra noteikumos Nr.631 “Higiēnas prasības skaistumkopšanas pakalpojumu sniegšanai” (turpmāk – skaistumkopšanas noteikumu projekts) paredzēja veikt grozījumus arī Ministru kabineta 2015. gada 14. aprīļa noteikumos Nr. 182 *„Noteikumi par higiēnas prasībām tetovēšanas un pīrsinga pakalpojumu sniegšanai un speciālajām prasībām tetovēšanas līdzekļiem”* (turpmāk – noteikumi Nr.182.). Jo higiēnas prasībām un prasībām darba piederumu apstrādei (dezinfekcija, sterilizācija) zema, vidēja un augsta riska pakalpojumu sniegšanai jābūt pēc vienotiem principiem. Grozījumi noteikumos Nr.182. nepieciešami arī, lai precizētu esošās prasības, jo pēc Veselības inspekcijas (turpmāk – Inspekcija) veikto kontroļu datiem būtiska daļa tetovēšanas pakalpojumu sniedzēju neievēro noteikumos Nr.182 noteiktās higiēnas prasības, skat. šī punkta 1. un 2. tabulu. Saskaņā ar Ministru kabineta 2015. gada 8. decembra noteikumiem Nr. 693 *“Kārtība, kādā skaistumkopšanas un tetovēšanas pakalpojumu sniedzēji paziņo par saimnieciskās darbības uzsākšanu”*, kas nosaka, ka skaistumkopšanas un tetovēšanas pakalpojumu sniedzēji, informē Inspekciju par darbības uzsākšanu, uz 2019. gada februāri paziņojumus par tetovēšanas, pīrsinga un mikropigmentācijas pakalpojumu sniegšanu Inspekcijai ir iesniegušas 144 fiziskās personas un 107 juridiskās personas (kopumā 251 pakalpojumu sniedzēji). Inspekcijas kontroļu rezultāti uzrādīja, ka 2016. gadā 82 %, 2017.gadā 64% un 2018.gadā 37% plānveidā kontrolēto tetovēšanas, pīrsinga un mikropigmentācijas pakalpojumu sniegšanas objektu tika konstatētas dažāda veida neatbilstības normatīvo aktu prasībām, skat. 1. tabulā:1. tabula Plānveida kontroļu skaits tetovēšanas, mikropigmentācijas un pīrsinga pakalpojumu sniegšanas vietās un objektu skaits ar konstatētām neatbilstībām 2016.-2018.g.

|  |  |  |  |
| --- | --- | --- | --- |
|   | **2016** | **2017** | **2018** |
| Plānveida kontroļu skaits  | 57 | 45 | 75 |
| Objektu skaits, kuros tika konstatētas dažāda veida neatbilstības normatīvo aktu prasībām | 47 (82%) | 29 (64%) | 28 (38%) |

 Saskaņā ar informāciju no Inspekcijas par tetovēšanas, pīrsinga un mikropigmentācijas pakalpojumu sniedzēju veiktajām kontrolēm 2018.gadā joprojām augsts kontrolēto pakalpojumu sniedzēju skaits neizstrādā telpu, aprīkojuma un darba piederumu tīrīšanas un dezinfekcijas plānu, nenodrošina uzskaiti par daudzreizlietojamo piederumu dezinfekciju un sterilizāciju, pirms pakalpojuma saņemšanas klientiem neizsniedz aptaujas anketas u.c., skat. 2. tabulā:2.tabula Biežāk konstatētās neatbilstības tetovēšanas, pīrsinga un mikropigmentācijas pakalpojumu sniegšanas vietās (%)

|  |  |  |  |
| --- | --- | --- | --- |
| Neatbilstība | **2016** | **2017** | **2018** |
| Nav izstrādāts telpu, aprīkojuma un darba piederumu tīrīšanas un dezinfekcijas plāns | 58% | 37% | 16% |
| Nav nodrošināta uzskaite par daudzreizējās lietošanas darba piederumu dezinfekciju un sterilizāciju | 79% | 49% | 28% |
| Neveic lietoto darba piederumu apstrādi pēc katra klienta atbilstoši instrukcijai | 42% | 8% | 3% |
| Asos, izmantotos 1x lietojamos darba piederumus neievieto atsevišķā konteinerā | 38% | 20% | 5% |
| Pirms pakalpojuma saņemšanas klientiem netiek izsniegtas aptaujas anketas | 39% | 24% | 18% |
| Informāciju par izmantotajiem tetovēšanas līdzekļiem pēc klienta pieprasījuma neizsniedz rakstiski | 23% | 24% | 2% |
| Pakalpojumu sniegšanas telpā nav nodrošināts viss nepieciešamais aprīkojums | 12% | 13% | 8% |

Saskaņā ar Likuma 1. panta 37. daļā noteikto, higiēna ir nosacījumu un praktisku pasākumu kopums, kas nepieciešams, lai samazinātu vai likvidētu vides faktoru (fizikālo, ķīmisko, bioloģisko) iespējami kaitīgo iedarbību, garantējot drošu un cilvēka veselībai nekaitīgu vidi un pakalpojumu sniegšanu. Savukārt Likuma 1. panta 32. daļā ir definēts, ka paaugstināta riska subjekts ir tiesību subjekts, kura darbības veids ir pakalpojumu sniegšana patērētājiem un kura darbība ir saistīta ar veselību ietekmējošo faktoru kaitīgo iedarbību un kurš ir pakļauts epidemioloģisko drošību regulējošo normatīvo aktu prasībām. Pīrsinga un tetovēšanas, kā arī mikropigmentācijas, permanentā grima un skarifikācijas pakalpojumu sniedzēji ir paaugstināta riska subjekti, kas sniedz augsta riska pakalpojumus, jo procedūras ir invazīvas - tiek caurdurta vai traumēta āda, kas ir augsts riska faktors, lai lietojot nepietiekami vai nepareizi apstrādātus instrumentus, notiktu inficēšanās ar cilvēka imūndeficīta vīrusu vai vīrushepatītu B vai C. Ņemot vērā, ka saslimšana ar iepriekš minētajām infekcijām rada ne tikai nopietnas veselības problēmas, bet arī augstas ārstēšanas izmaksas, liela nozīme ir profilakses pasākumiem, it īpaši pievēršot uzmanību prasībām darba piederumiem un to apstrādei pirms pakalpojuma sniegšanas.Iepriekšminēto problēmu risināšanai ir izstrādāti grozījumi noteikumos Nr.182. ar mērķi samazināt infekciju slimību risku un nodrošināt drošākus tetovēšanas un pīrsinga pakalpojumus patērētājiem, ierobežot nekvalitatīvu instrumentu apstrādes ierīču izmantošanu un precizēt higiēnas prasības pakalpojuma sniegšanai t.sk. nosakot:-  vienotu pieeju higiēnas prasībām augsta riska – invazīvo pakalpojumu sniegšanai, atbilstoši izstrādātajām instrumentu dezinfekcijas un sterilizācijas prasībām skaistumkopšanas jomā;- precizētas un noteiktas detalizētākas prasības daudzreizlietojamo instrumentu apstrādei pirms pakalpojuma sniegšanas un darba piederumu tīrīšanas, dezinfekcijas un sterilizācijas plāna izstrādei, lai pakalpojumu sniedzēji instrumentu apstrādi veiktu ar lielāku izpratni;- aizliegumu izmantot ultravioleto starojumu emitējošas iekārtas un ultraskaņas iekārtas instrumentu sterilizācijas procesa nodrošināšanai (jo tās nenodrošina sterilizācijas procesu); - prasību sniegt augsta riska pakalpojumus - tetovēšanas un pīrsinga pakalpojumus, tikai vietās, kas ir speciāli ierīkotas pakalpojumu sniegšanai.1. Likuma 38.1 panta pirmā daļa paredz, ka Ministru kabinets nosaka higiēnas prasības paaugstināta riska subjektiem un pamatojoties uz šo deleģējumu tika noteiktas higiēnas prasības noteikumos Nr. 182.

 Savukārt Likuma 38.1 panta trešā daļa paredz, ka Ministru kabinets nosaka prasības pakalpojumu sniegšanā nodarbināto personu kompetencei higiēnas jomā, kārtību, kādā pakalpojumu sniegšanā nodarbinātās personas apmācāmas higiēnas jomā un prasības apmācību programmai higiēnas jomā un apliecības izsniedzējam, kā arī apliecības paraugu un tās izsniegšanas kārtību.  Ņemot vērā, ka Likuma 38.1 panta trešā daļa stājās spēkā 2018. gada 23. maijā, Projekta 1. punktā iekļauts papildinājums deleģējumam un Projekta 2. punktā papildinājums noteikumu Nr.182 1.punktam.1. Lai precizētu noteikumu Nr.182 prasības un nodrošinātu to ieviešanu un piemērošanu praksē:

2.1. Projekta 3. punktā iekļauti precizējumi noteikumu Nr.182 prasībām pakalpojumu sniegšanas telpu aprīkojumam:- tīrās veļas novietošanai skapja vietā var izmantot arī plauktu;- atkritumu tvertnēm, kam jābūt ar atveramu vāku, vairākiem pakalpojumu sniedzējiem tās ir bijušas ar citiem atvēršanas mehānismiem - kustību sensoriem, bez pedāļa. Tādēļ precizēts tvertnes atvēršanas veids, lai novērstu roku kontaktu ar potenciāli inficētu virsmu.2.2. Kā arī Projekta 6.punktā precizētas prasības tualetes telpu tīrīšanas aprīkojumam;2.3. Projekta 7.punktā precizētas prasības pakalpojuma sniegšanā lietotās veļas mazgāšanai un uzglabāšanai.1. Tā kā visi pakalpojumi, kurus sniedz saskaņā ar noteikumu Nr.182 prasībām ir augsta riska pakalpojumi, lai samazinātu infekciju slimību izplatīšanos, Projekta 4.punktā ir noteikta prasība, ka pakalpojumu sniedz atsevišķā speciāli šim mērķim iekārtotā telpā vai atsevišķā speciāli šim mērķim iekārtotā nodalītā vietā bez nepiederošu personu klātbūtnes.

 Tas attiecināms arī uz publiskajiem pasākumiem t.i. skaistumkopšanas izstādēm, kurās ir prakse sniegt invazīvus – augsta riska pakalpojumus, bet nav iespējams ievērot prasības instrumentu apstrādei (nav piemērotu izlietņu, sanitāro telpu, tikai koplietojamās telpas, kā arī procedūras sniegšanas vietas nav pietiekami norobežotas, lai nodrošinātu aseptikas principu ievērošanu (piesārņojuma novēršana un kontrole, lai ierobežotu patogēno mikroorganismu klātbūtni).1. Kaut arī noteikumu Nr.182 25.punktā jau ir iekļautas prasības daudzreizlietojamo darba piederumu apstrādei un dalījums darba piederumu inficēšanās riskam (zema - augsta) un piederumu apstrāde atbilstoši šīm grupām, šīs prasības ir precizētas, precizējot noteikumu Nr.182 20. un 25.punktu un Projektā iekļaujot jaunu – 4. pielikumu „Pakalpojumu aprīkojuma un darba piederumu iedalījums atbilstoši iespējamam inficēšanās riskam”.

 Projekta 4. pielikumā iekļauts skaidrojums par dezinfekciju ar šķidrajiem dezinfekcijas līdzekļiem, kuri atbilstoši instrukcijai pieļauj divu veidu pielietojumu - iemērkšanu šķidrumā vai apsmidzināšanu. Lai panāktu efektīvu dezinfekciju, jānodrošina, lai dezinfekcijas šķīdums pilnībā pārklātu instrumentu, kā arī, lai tiktu nodrošināts atbilstošs dezinfekcijas līdzekļa iedarbības (ekspozīcijas) laiks. Ņemot vērā minēto, 4.pielikumā ir pieļauta instrumentu apsmidzināšana ar dezinfekcijas līdzekli, ja tiek ievēroti šādi nosacījumi – instruments tiek ievietots atbilstošā marķētā traukā, tiek nodrošināta visa instrumenta virsmas pārklāšana un ievērots ekspozīcijas laiks. Kā arī Projekta 9.punktā precizētas prasības par darba piederumu sterilizāciju, nosakot, ka uz sterilizētā darba piederumu iepakojuma, jānorāda arī cikla veids, ne tikai datums, laiks un persona, kas veikusi sterilizāciju. Kā arī vairs nebūs jānorāda personas, kas veikušas dezinfekciju. 4.pielikumā ir iekļautas arī zema, vidēja un augsta līmeņa dezinfekcijas un sterilizācijas definīcijas.1. Noteikumos Nr.182 jau ir iekļauta prasība izstrādāt darba piederumu tīrīšanas un dezinfekcijas plānu, bet ņemot vērā, ka noteikumu Nr.182 pakalpojumi ir augsta riska pakalpojumi, Projektā precizēts, ka darba piederumu plānā jāiekļauj arī sterilizācijas pasākumu veikšana, ja pakalpojumu sniedzējs tādus veic. Ja sterilizāciju neveic, jo izmanto tikai vienreizlietojamos piederumus, tad plānā jānorāda, ka tiek izmantoti tikai vienreizlietojamie piederumi.

 Saskaņā ar informāciju no Inspekcijas par tetovēšanas, pīrsinga un mikropigmentācijas pakalpojumu sniedzēju veiktajām kontrolēm 2017.gadā 37% kontrolēto pakalpojumu sniedzēju neizstrādāja telpu, aprīkojuma un darba piederumu tīrīšanas un dezinfekcijas plānu.Tādēļ, lai pakalpojumu sniedzējiem atvieglotu plānaizstrādi, Projekta 5.punkts paredz jaunu noteikumu Nr.182 5. pielikumu “Pakalpojuma aprīkojuma un darba piederumu tīrīšanas, dezinfekcijas un sterilizācijas plāna ietvars”, kurā iekļauts plāna ietvars. Tāpat, lai turpmāk atvieglotu plāna izstrādi un precizētu darbības darba piederumu apstrādei, Inspekcija sadarbībā ar SPKC, Infekciju kontroles un sterilizācijas asociāciju, Latvijas manikīra un pedikīra asociāciju, Latvijas Kosmētiķu un kosmetologu asociāciju un Latvijas skaistumkopšanas speciālistu asociāciju 2018.gadā izstrādāja vadlīnijas, lai sniegtu skaidrojumu par plāna izstrādi skaistumkopšanas pakalpojumu sniedzējiem, skaidrojumu par zema, vidēja un augsta riska dezinfekcijas līdzekļiem, kā arī par sterilu darba piederumu derīguma termiņa noteikšanu. Vadlīnijas ir publicētas Inspekcijas tīmekļa vietnē. Vadlīnijās ir iekļauta arī skaidrojoša informācija tetovēšanas pakalpojumu sniedzējiem, t.sk. par daudzreizējās lietošanas instrumentu iedalīšanu zema, vidēja un augsta inficēšanās riska grupās, pakalpojumu sniegšanā izmantoto aparātu dezinficēšanu, darba piederumu komplektu skaitu, informāciju par tetovēšanas līdzekļu marķējumu, bīstamo atkritumu savākšanu, patērētāju informēšanas nozīmīgumu u.c. Tāpat Inspekcija 2018.gadā sagatavoja skaidrojošu informāciju, ko publicēja savā tīmekļa vietnē:- atgādinājumu un skaidrojumus par noteikumu Nr.182 uzraudzības rezultātiem kopš noteikumu spēkā stāšanās;- rekomendācijas pakalpojumu sniedzējiem droša pakalpojuma sniegšanai.1. Saskaņā ar Inspekcijas kontroļu rezultātiem Latvijā sterilizācijas metodes, ko izmanto tetovēšanas, pīrsinga un mikropigmentācijas speciālisti 2016.-2018.g. (169 pakalpojumu sniedzēji) bija: autoklāvs – 4; UV starojums – 10; karstā gaisa sterilizācija – 22; nebija sterilizators – 1; savukārt 132 pakalpojumu sniedzēji izmantoja vienreizējās lietošanas piederumus. Tādējādi var secināt, ka Latvijā no pakalpojumu sniedzējiem, kam ir sterilizējami instrumenti, 27% instrumentu sterilizēšanai joprojām izmanto ultravioleto starojumu emitējošas iekārtas, kas nenodrošina sterilizācijas procesu.

 Kā arī ultravioleto starojumu emitējošas iekārtas darbības kvalitāte attiecībā uz sterilizācijas procesa efektīvu nodrošināšanu nav jāgarantē, piemēram, Latvijas interneta veikalos, kas piedāvā aprīkojumu skaistumkopšanas saloniem ir plašs ultravioletā starojuma iekārtu piedāvājums. Dažādās tīmekļa vietnēs vienai iekārtai tiek norādīti gan dažādi nosaukumi, gan funkcijas, gan atšķirīgi produkta apraksti, ar dažādiem ieteicamajiem ekspozīcijas laikiem, t.sk. bieži nenorādot vai tas ir dezinfekcijas vai sterilizācijas laiks. Tādēļ Projektā iekļautas prasības atbilstoši precizētajāmprasībām normatīvajos aktos par higiēnas prasībām skaistumkopšanas pakalpojumu sniegšanu - prasība par ultravioletā starojuma un ultraskaņas iekārtu neizmantošanu darba piederumu sterilizācijai un ultravioletā starojuma iekārtu izmantošanu tikai sasniegtā dezinfekcijas līmeņa saglabāšanai.1. Projekta 10. punktā iekļauta prasība, ka pakalpojumu sniegšanai izmanto tikai tādus darba piederumus, materiālus un kosmētikas līdzekļus, kas atbilst noteikumu Nr.182 un normatīvo aktu par kosmētikas līdzekļu nozarē piemērojamām prasībām, kā arī to lietošanas mērķim un kas ir nodrošināti ar ražotāja lietošanas instrukciju, lai neradītu vai samazinātu iespējamo kaitējumu cilvēka drošībai un veselībai.
2. Noteikumos Nr.182 ir noteiktas prasības pakalpojumu sniedzēja kvalifikācijai, tomēr ņemot vērā informāciju no Inspekcijas - tetovēšanas pakalpojumu sniedzējiem piedāvātie kursi nesniedz būtiskus ieguvumus meistaru zināšanās higiēnas prasību nodrošināšanai, jo ļoti maz tiek mācīts par instrumentu, kā arī virsmu dezinfekciju un sterilizāciju. Tādēļ Projekta 11. punktā ir noteiktas kvalifikācijas prasības personām, kuras ir tiesīgas pasniegt apmācību programmu.

 Mācību programmu ir tiesīga pasniegt sertificēta ārstniecības persona.  Ja nepieciešams sertificētā ārstniecības persona var apmācībā piesaistīt attiecīgo pakalpojumu sniegšanā praktizējošu pakalpojumu sniedzēju ar pakalpojumu sniegšanai atbilstošu profesionālās izglītības vai kvalifikācijas dokumentu, kas izdots pēc licencētas izglītības programmas (kuras apjoms ir vismaz 160 stundas) apgūšanas. Izglītības likuma 46. panta piektajā daļā ir noteikts, ka izglītības iestādes, kuru uzdevumos ietilpst pieaugušo izglītības programmu īstenošana, ir tiesīgas īstenot pieaugušo neformālās izglītības programmas bez licences saņemšanas, bet citas juridiskās un fiziskās personas, kuras nav reģistrētas Izglītības iestāžu reģistrā, pēc licences saņemšanas pašvaldībā. Tas nozīmē, ka apmācīttiesīgs komersants, kurš var īstenot apmācību programmu pieaugušajiem var būt vai nu izglītības iestāde, kas reģistrēta izglītības iestāžu reģistrā, kurš satur informāciju arī par licencētām vai akreditētām izglītības programmām, vai arī juridiska vai fiziska persona, kura nav reģistrēta kā izglītības iestāde, bet kurai ir konkrētās pašvaldības, kurā teritorijā notiks apmācības, licence veikt šo apmācību programmu. Kā arī apmācīttiesīgajam komersantam ir tiesības pēc apmācību programmas beigām izsniegt paša apstiprinātu apliecību par apmācību programmas apgūšanu. Lai varētu iegūt informāciju vai persona patiešām ir saņēmusi apmācību pie konkrētā komersanta un apliecības derīguma termiņa beigām, Projekta 12.punktā noteiktas prasības informācijas uzglabāšanai par veiktajām apmācībām un apmācītajām personām. 1. Projekta 13. punktā papildinātas noteikumu Nr.182. 31.punkta prasības par informācijas sniegšanu klientam par pakalpojuma riskiem un citu saistīto informāciju (tetovēšanas līdzekļi vai rotaslietas, brūces aprūpi, sadzīšanas laiki, tetovējuma noņemšanas iespējām), nosakot, ka šī informācija ir mutiski jāsniedz klientam pirms pakalpojuma sniegšanas, kā arī rakstiski pēc pakalpojuma sniegšanas.

 Saskaņā ar informāciju no Inspekcijas, pakalpojumu sniedzēji informāciju par brūces aprūpi, sadzīšanas laikiem un iespējamām komplikācijām un tetovējuma noņemšanas iespējām nodrošina dažādi – gan mutiski, gan rakstiski. Klientam ērtāk un saprotamāk būtu saņemt šo informāciju rakstiski pēc pakalpojuma, jo brūces aprūpe, sadzīšana, iespējamās komplikācijas notiek pēc pakalpojuma saņemšanas, kad informāciju varētu atkārtoti izlasīt. 1. Tā kā saņemot tetovēšanas, pīrsinga un mikropigmentācijas pakalpojumu klientam ir jāaizpilda aptaujas anketa un Projekts paredz, ka tajā turpmāk būtu iekļaujami arī personas dati – vārds un uzvārds, tad pakalpojuma saņēmējam ir jānodrošina arī atbilstoša datu apstrāde, tajā skaitā, jānodrošina, ka nepiederošām personām (piemēram, apkopējām, citiem klientiem u.c.) nav pieejamas aizpildītās anketas un tajos iekļautie dati.

 Ņemot vērā minēto, Projekta 14.punkts nosaka prasību nodrošināt, ka aptaujas anketa un tajā iekļautā informācija nav pieejama personām, kas nav iesaistītas pakalpojuma sniegšanā. 1. Lai tetovēšanas, pīrsinga un mikropigmentācijas pakalpojumu sniegšanā, novērstu inficēšanās un savainojumu riskus, mazgājot, tīrot un dezinficējot darba piederumus, vācot un pārvadājot atkritumus, Projektā ir iekļautas prasības individuālo aizsardzības līdzekļu – cimdu lietošanai.
2. Projekta 17. punktā noteikts precizējums noteikumu Nr.182 2. pielikumam - informācijai, kas jānorāda higiēnas prasību apliecībā, turpmāk iekļaujot arī mācību kursa apjomu (stundās).
3. Projekta 18.punktā noteikumu Nr.182 3.pielikums “Klienta aptaujas veidlapa” izteikts jaunā redakcijā, papildinot to ar pakalpojuma sniedzēja nosaukumu, pakalpojuma sniegšanas adresi un patērētāja vārdu, uzvārdu, parakstu un datumu.

 Noteikumu Nr.182 klienta anketā būtu nepieciešams iekļaut pakalpojuma sniedzēja nosaukumu un adresi, jo tas būtu apliecinājums, ka konkrētais pakalpojuma sniedzējs ievāc visu nepieciešamo informāciju saskaņā ar noteikumiem Nr.182, lai varētu sniegt drošu pakalpojumu un arī zināmā mērā var sevi pasargāt no dažādiem pārpratumiem un klientu pretenzijām pēc pakalpojuma saņemšanas. Anketā nepieciešams klienta vārds, uzvārds un paraksts, jo tad ir skaidri saprotams, ka konkrētais klients ir aizpildījis anketu, sniedzis nepieciešamo informāciju par sevi un apliecinājis, ka arī pakalpojuma sniedzējs ir sniedzis visu nepieciešamo informāciju par iespējamajām komplikācijām, drošības prasībām. Ja gadījumā klientam nav 18 gadu, tas vēlreiz liek apdomāt, vai tiek sniegtas patiesas ziņas. Ja Inspekcijā saņemta sūdzība par komplikācijām pēc pakalpojuma saņemšanas, tad var izvērtēt, kādu informāciju konkrētais klients anketā ir sniedzis un ar savu parakstu apstiprinājis. Šeit iestājas arī klienta atbildība par patiesas informācijas sniegšanu par sevi, kas ir būtiski gadījumos, kad klients vaino pakalpojuma sniedzēju par nekvalitatīvi sniegtu pakalpojumu, kura dēļ, piemēram, radušās veselības problēmas. Vai arī gadījumos, kad nepilngadīgam sniegts pakalpojums un vecākiem ir iebildumi pret veikto procedūru bez vecāku ziņas. Ja pakalpojuma sniedzējam ir tikai anonīmi aizpildītas anketas, tad tām nav jēgas, jo nav nekāda pierādījuma, ka konkrētais cilvēks (klients) to ir aizpildījis. Klienta aptaujas anketa Inspekcijai palīdz sūdzības gadījumā pārliecināties par klienta un pakalpojuma sniedzēja patieso informāciju. Savukārt, ja anketu klients nav aizpildījis, tas ir pakalpojuma sniedzēja pārkāpums.1. Tā kā Projekts paredz papildus prasību - uzskaite par darba piederumu sterilizāciju un prasību pārtraukt ultravioletā starojuma iekārtu izmantošanu sterilizācijai, kā arī higiēnas apmācītāju kvalifikācijas prasības, lai pakalpojumu sniedzēji un apmācītāji sagatavotos prasību izpildei, Projektā noteikts pārejas laiks līdz 2019.gada 1. oktobrim.
 |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Veselības inspekcija, Slimību profilakses un kontroles centrs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz fiziskām un juridiskām personām, kuras sniedz tetovēšanas, pīrsinga un mikropigmentācijas pakalpojumus (Inspekcijas rīcībā uz 2019. gada februāri ir paziņojumi no 144 fiziskām personām un 107 juridiskām personām, kas sniedz minētos pakalpojumus), subjektiem, kuri apmāca tetovēšanas pakalpojumu sniedzējus minimālo higiēnas prasību jomā (5 apmācītāji), Inspekciju. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs tiek palielināts pakalpojumu sniedzējiem, jo dezinfekcijas un sterilizācijas plānā turpmāk būs jānorāda arī veiktie sterilizācijas pasākumi un klienti par pakalpojuma riskiem visos gadījumos jāinformē arī rakstiski, kā arī minimālo higiēnas prasību apmācītājiem, jo projektā noteikts, ka apmācītājiem jāveic uzskaite par apmācību programmu un apmācītajām personām un uzskaites dokumenti jāglabā 6 gadus. Šīs darbības ir vērstas uz to, lai samazinātu riskus sabiedrības veselībai, kas ir primāri novēršami riski. Tiesību akts uzlabos tetovēšanas un pīrsinga pakalpojumu drošumu sabiedrībai un mazinās infekciju izplatīšanos, samazinot infekciju transmisijas riskus. Ņemot vērā augstas transmisijas slimību izplatības rādītājus un to ietekmi uz veselības aprūpes budžetu un personu darba spējām, ieguvumi sabiedrības veselībai atsvērs radīto administratīvo slogu. |
| 3. | Administratīvo izmaksu monetārs novērtējums | Pakalpojumu sniedzēja patērētais laiks informācijas sagatavošanai klientu informēšanai atkarīgs no sniegtajiem pakalpojumu veidiem, jo sniedzamajā informācijā var būt papildus iekļaujama informācija par tetovēšanas krāsām vai rotaslietām. Tādēļ informācijas izstrādes laiks var būt variabls sākot no dažām stundām līdz vienai darba dienai. Pēc sākotnējās informācijas sagatavošanas to var turpmāk izmantot vairākkārt atbilstoši pakalpojumu veidam.Saskaņā ar Valsts ieņēmumu dienesta informāciju par darba vietām 2018. gada novembrī, atbilstoši profesiju klasifikatoram, vidējā stundas tarifa likme skaistumkopšanas jomas darbiniekam *(5142 Skaistumkopšanas un tai radniecīgu profesiju darbinieki)* ir 4,62 EUR.C = (f x l) x (n x b) + \*C = administratīvo izmaksu monetārs novērtējums;f = prasības izpildei patērētie finanšu resursi jeb darba samaksa;l = patērētais laiks izteikts stundās;n = personu skaits, kam jāpilda informācijas prasība;b = prasības biežums gada ietvaros;\*Papildu izmaksas-Izmaksu aprēķins, lai izstrādātu informāciju: C vienam pakalpojumu sniedzējam fiziskai vai juridiskai personai gadā = (4,62 EUR x 8h) x ((133+130) x 1) = 36,96 x 263 = 9720,48 EUR (36,96 EUR vienam pakalpojumu sniedzējam). -Izmaksu aprēķins ieviestu apmācīto personu uzskaites žurnālu:Saskaņā ar Valsts ieņēmumu dienesta informāciju par darba vietām 2018. gada novembrī, atbilstoši profesiju klasifikatoram, vidējā stundas tarifa likme administratīvajiem un specializētajiem sekretāriem *(334101 Biroja administrators)* ir 6,20 EUR.Vienas melnbaltas vienpusējas A4 lapas izdrukas cena (izdruku skaitam sākot no 1) ir no 0,05 – 0,075 EUR ar PVN.Izmaksu aprēķins, lai ieviestu uzskaites žurnālu: C higiēnas prasību apmācītājem gadā: = (6,20 EUR x 1h) x (5 x 1) = 6,20 x 5 + 0,075x5x5 = 31 + 0,75 = 31,75 EUR (6,35 EUR vienam apmācītājam).-Administratīvās izmaksas (naudas izteiksmē) gada laikā mērķgrupai, ko veido fiziskas personas, pārsniedz 200 eiro, bet mērķgrupai, kuru veido juridiskas personas, – 2000 eiro. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav  |
| 2. | Atbildīgā institūcija | Veselības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc Projekta izsludināšanas Valsts sekretāru sanāksmē informācija par Projektu tiks ievietota Veselības ministrijas mājas lapas sadaļā „Aktualitātes”. Pēc Projekta izstrādes paredzēts informāciju par prasībām tetovēšanas un pīrsinga pakalpojumu sniegšanai, ievietot Veselības ministrijas un Inspekcijas mājas lapās, kā arī elektroniski izplatīt organizācijām un institūcijām, kas iesaistītas tetovēšanas un pīrsinga darbinieku nodarbināšanā un apmācībā. |
| 2. | Sabiedrības līdzdalība projekta izstrādē | Projektā iekļauto 4. un 5.pielikuma prasību izstrādē (noteikumu Nr.631 izstrādes laikā) piedalījās Hepatīta biedrība, Latvijas Apvienotā frizieru arodbiedrība, Latvijas Kosmētiķu un kosmetologu asociācija, [Latvijas Manikīra un pedikīra speciālistu apvienība](http://www.viss.lv/?p=138567), Patērētāju tiesību aizsardzības centrs, Slimību profilakses un kontroles centrs, Inspekcija, Latvijas Podologu biedrība, Latvijas ārstniecības personu profesionālo organizāciju savienība, Biedrība "Latvijas skaistumkopšanas speciālistu asociācija", Latvijas Manikīra un pedikīra asociācija, Infekciju kontroles un sterilizācijas asociācija.Par Projektu no 2018. gada 26. septembra līdz 26. oktobrim tika ievietots Veselības ministrijas tīmekļvietnē [www.vm.gov.lv](http://www.vm.gov.lv) sadaļā “Sabiedrības līdzdalība, Publiskā apspriešana”.  |
| 3. | Sabiedrības līdzdalības rezultāti | Publiskās apspriešanas laikā par Projektu saņemti priekšlikumi no Latvijas Tetovēšanas biedrības, kuri g.k. ņemti vērā. Netika ņemts vērā priekšlikums par prasību noteikšanu noteikumos Nr.182 klientu veidlapu izstrādei angļu valodā, kas nav atbilstoši Valsts valodas likumam un par prasību tetovēšanas piederumu izplatītājiem sagatavot pārdotajām krāsām sastāva tulkojumu latviešu valodā, kas jau ir noteikts ar Valsts valodas likumu.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošu institūciju un cilvēkresursu ietvaros.Projekts šo jomu neskar. |
| 3. | Cita informācija | Inspekcija Projektā paredzētos pasākumus nodrošinās tai piešķirto valsts budžeta līdzekļu ietvaros. |

Veselības ministre                                  I. Viņķele

Vīza: Valsts sekretāre D. Mūrmane – Umbraško

Būmane 67876148

dace.bumane@vm.gov.lv